அகில இலங்கை மக்கள் காங்கிரஸ் சார்பாக கலாநிதி இஸ்மாயில் இறங்கினால் மிகப்பெரும் மாற்றம் சம்மாந்துறையில் மட்டுமல்லாமல் முழு அம்பாறை மாவட்டத்திலும் ஏற்படும் என்ற காரணத்தினாலேயே வேட்பு மனு தாக்கல் செய்கின்ற வேளையிலேயே கச்சேரியில் வைத்து முஸ்லிம் காங்கிரஸின் மூத்த தலைவர்களும் வேட்பாளர்களும் இந்த பிரச்சினையை திட்டமிட்டு எழுப்பினார்கள். அகில இலங்கை மக்கள் காங்கிரசின் வேட்பு மனுவை நிராகரிக்க வேண்டுமென ஒரே பிடியில் நின்றார்கள். ஆனால் திடமான உறுதியுடன் எதற்குமே அஞ்சாத கலாநிதி இஸ்மாயில் அவர்கள் உடனடியாக தனது பல்கலைக்கழக பதிவாளரிடம் இருந்தும் தேர்தல் ஆணையாளரிடம் இருந்தும் தான் தேர்தலில் போட்டியிடுவதற்காக முறைப்படி விண்ணப்பித்த உரிய ஆவணங்களை தொலைநகல் மூலமாக பெற்றுக்கொடுத்தார். தன்னிடமிருந்த முக்கிய ஆவணங்களையும் உரிய அதிகாரிகளிடம் சமர்ப்பித்தார். அதன் பின்னர் முஸ்லிம் காங்கிரஸ் வேட்பாளர்களின் வேண்டுகோளை தேர்தல் அதிகாரிகள் நிராகரித்ததுடன் அகில இலங்கை மக்கள் காங்கிரசின் வேட்பு மனுவை ஏற்றுக்கொண்டனர் . அதன் பின்னர் முகம் கறுத்துப்போன முஸ்லிம் காங்கிரஸ் வேட்பாளர்களும் மூத்த தலைவர்களும் தங்கள் தோல்வி அன்றே உறுதியாகிவிட்டதாக தங்களுக்குள்ளேயே பேசிக்கொண்டதையும் எம்மால் அறிய முடிகின்றது.